
                       GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                     Antun Mihanović

KLASA: 026-02/21-002/857
URBROJ: 251-06-11-1601-21-8
Zagreb, 24. lipnja 2021.

Z A P I S N I K

s  konstituirajuće sjednice Vijeća Mjesnog odbora Antun Mihanović održane dana 24. lipnja 2021. (četvrtak) s početkom u 14.00 sati, u dvorani 214, Područni ured Trešnjevka, Park Stara Trešnjevka 2.

Nazočni Članovi Vijeća Mjesnog odbora: Nataša Bijelić, Maruša Biliško Gagulić, Matko Boršić, Gordana Brozović, Sandra Ježić, Matea Munitić Mihovilović, Vlatka Urban.

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Daniela Urban, stručna referentica.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora Antun Mihanović započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora Antun Mihanović potrebna  nazočnost većine od ukupno 7 članova  Vijeća. Evidentiranjem članova na ulazu utvrđeno je da je nazočno 7 članova Vijeća i da  su ispunjeni uvjeti za konstituiranje Vijeća Mjesnog odbora Antun Mihanović

Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
Mjesnog odbora Antun Mihanović s prijedlogom za verifikaciju mandata               članovima Vijeća – donošenje Zaključka
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.



koji je JEDNOGLASNO prihvaćen.
	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Na temelju uvida u službene rezultate izbora članova Vijeća Mjesnog odbora „Antun Mihanović“ konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prvi izabrani član Vijeća na toj listi gospodin  Matko Boršić. 
Prema tome, gospodin Matko Boršić nastavit će predsjedati sjednicom Vijeća Mjesnog odbora Antun Mihanović.

Ad. 1. Osnivanje i izbor članova Mandatnog povjerenstva

Predsjedavajući Matko Boršić pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Matko Boršić predlaže za predsjednika Mandatnog povjerenstva Mateu Munitić Mihovilović a za članove Vlatku Urban  i Gordanu Brozović.
Predsjedavajući otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora Antun Mihanović JEDNOGLASNO je donijelo

Z A K LJ U Č A K
(u privitku zapisnika)

Matko Boršić  moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora Antun Mihanović s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća Mjesnog odbora Antun Mihanović s prijedlogom za verifikaciju mandata članovima Vijeća - donošenje zaključka

Nakon stanke, predsjedavajući daje riječ predsjednici Mandatnog povjerenstva  Matei Munitić Mihovilović da pročita Izvješće. Matea Munitić Mihovilović čita Izvješće.
Predsjedavajući otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća mandatnog povjerenstva o provedenim izborima za članove Vijeća Mjesnog odbora Antun Mihanović i verifikaciji mandata članovima Vijeća, koji stavlja na glasovanje.

Vijeće Mjesnog odbora Antun Mihanović JEDNOGLASNO je donijelo

Z A K LJ U Č A K
(u privitku zapisnika)

Ad. 3.  Polaganje prisege članova Vijeća

Predsjedavajući napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitao  je tekst prisege i zamolio je članove Vijeća da nakon poziva ustanu i izgovore riječ PRISEŽEM.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajući je članovima Vijeća Mjesnog odbora, čiji su mandati verificirani, čestitao na izboru i zaželio im mnogo uspjeha u radu.

Ad. 4. Izbor predsjednika Vijeća 

Predsjedavajući ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednika Vijeća Mjesnog odbora Antun Mihanović podnijeli su: 
Matko Boršić, Matea Munitić Mihovilović, Nataša Bijelić, Sandra Ježić, Vlatka Urban i Maruša Biliško Gagulić, koji predlažu Matka Boršića.    
Predsjedavajući pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje, Matko Boršić podsjeća da je za izbor potrebna većina glasova svih članova Vijeća.
Predsjedavajući daje prijedlog na glasovanje.

Vijeće Mjesnog odbora Antun Mihanović  JEDNOGLASNO je donijelo

Z A K LJ U Č A K
         (u privitku zapisnika)

Ad. 5. Izbor potpredsjednika Vijeća

Novoizabrani  predsjednik Matko Boršić ukratko se predstavlja i zahvaljuje  na ukazanom mu povjerenju izborom za predsjednika Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Prijedlog kandidata za potpredsjednika Vijeća Mjesnog odbora Antun Mihanović podnijeli su: Matko Boršić, Matea Munitić Mihovilović, Nataša Bijelić, Sandra Ježić, Vlatka Urban i Maruša Biliško Gagulić, , koji predlažu Natašu Bijelić.
Predsjednik  pita ima li i drugih prijedloga, te utvrđuje da nema drugih prijedloga, te otvara raspravu, istu zaključuje.
Budući sa su se odlučili za javno glasovanje, Matko Boršić podsjeća da je za izbor potrebna većina glasova svih članova Vijeća.
Predsjednik daje prijedlog na glasovanje.
Vijeće Mjesnog odbora Antun Mihanović“ JEDNOGLASNO  je donijelo 

Z A K LJ U Č A K
(u privitku zapisnika)
Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora Antun Mihanović i poželio im uspjeh u radu u ovom mandatu.

Kako više nije bilo pitanja i prijedloga predsjednik je zaključio sjednicu.
Sjednica je završila u 14.30 sati.

       Zabilježila                                                                                   Predsjednik Mjesnog odbora
    Daniela Urban                                                                                      Antun Mihanović

